Størstedelen af landet har i denne uge vinterferie, og fra fredag bliver nordjydernes vinterferie også skudt i gang. Men selvom mange danskere holder ferie, så holder indbrudstyven sjældent fri i vinterferien. Det skriver Nordjyllands Politi på Twitter. Derfor kan det være en god idé at tænke over, hvordan du efterlader dit hjem, hvis du tager afsted på ferie. Herunder finder du seks gode råd fra Det Kriminalpræventive Råd, der kan være med til at sikre dig bedst muligt mod indbrud: Rådet anbefaler også at benytte sig af 'Nabohjælp' i kampen mod tyven. 'Nabohjælp' er et samarbejde mellem Det Kriminalpræventive Råd og TrygFonden, der blandt andet handler om at forebygge indbrud. - Med appen i lommen kan du invitere dine mest betroede naboer til at blive feriehjælpere for dig. De får besked om, hvornår dit hus står tomt, og bliver mindet om at tømme postkassen, parkere en bil i den tomme indkørsel og fylde affald i skraldespanden, mens du er væk, lyder det fra Det Kriminalpræventive Råd i en pressemeddelelse. - På den måde snyder man tyven til at tro, at der er nogen hjemme. Statistik over nabohjælpere i Nordjylland

Opsummering:
Efterlad lidt opvask og klip hækken, så den højest er 1,6 meter høj. Sådan lyder nogle af de gode råd. Få en oversigt over alle seks råd i midten af artiklen.